stanford-oval/wikipedia huggingface dataset:
יוסף שם-טוב (וטרינר)
הערות שוליים

↑  במשך שנתיים, 1893–1895, עבד בארץ ישראל (במקוה ישראל) רופא וטרינר בשם אברהם אברמוב, אך הוא ירד לצרפת בשנת 1896 ולא חזר עוד ארצה
↑  מופיע בספר הבוגרים של בית-הספר בגרסה הטורקית של שמו  – Sinto Yasef oğlu, ובציון עיר הולדתו – Serez, כלומר, סינטו (בן) יוסף מהעיר סרס
↑  תרגום מאמרו מצרפתית נעשה בידי מרדכי צבי זפרן ("הדֶבֶר והנסיוב נגד הדבר – על ידי הד"ר, רופא הבהמות, האדון דר' שם-טוב יוסף ממגנזיה אשר באנתוליה") ופורסם ב"השקפה", 30 באוגוסט 1904, עמ' 6
↑  בלוח ארץ ישראל (בעריכתו של אברהם לונץ) לשנת 1904 (מחצי אב תרס"ג עד אלול תרס"ד, בסקירה "המצב בכלל", עמ' 166) נכתב: "בהיות כי בזמן האחרון נתרבו מאד מחלות הבהמות, לכן שלחה הממשלה יר"ה את אחינו האדון שם טוב יוסף מאזמיר לפקח על זה וגם בא בתור חוקר ובודק (מפתש)".
↑  ב"השקפה" מ-16 באוגוסט 1904 (עמ' 585), במדור "חברון", מופיעה ידיעה בחתימתו של "בן חברון": "הא' שם-טוב יוסף רופא הבהמות מקושטא בא לעירנו, ברוך הבא."
↑  דברי ההערכה של שלמה דורי בגב ספרו של עמי נריה, רפואה וטרינרית בארץ ישראל – חמישים שנות רפואה וטרינרית, 1917–1967 (תל אביב, 2001)
↑  על שינוי השם כתב נכדו, דוד לנפיר, באתר משפחת ריבלין. הסיפור אינו מדויק, שכן השם "סינטו" אינו אלא קיצור חיבה של "שם-טוב"; במילים אחרות – היה כאן רק מעשה של החלפת שם המשפחה בשם הפרטי. מעניין לציין כי החותן עצמו לא נקרא בראשיתו בשם ריבלין כי אם דאראגאוו, אך החליף את שמו לרגל נישואיו לבת משפחת ריבלין; כך לפי דוד תדהר (עורך), "אלתר (אשר אנשיל) ריבלין", באנציקלופדיה לחלוצי הישוב ובוניו, כרך ד (1950), עמ' 1634
↑  על תחומי פעולתו מצביע מאמר שפרסם בכתב-עת החקלאי (ירחון שמושי ומדעי לכל מקצעות עבודת האדמה, נערך על ידי הד"ר מ' זגורודסקי) כרך א, 1912–1913, בעמודים 134–138: "ע"ד מחלות הבהמות בא"י – תשובות על שאלותיו של אחד האכרים בגליל". ד"ר שם-טוב הוצג שם כ"רופא-בהמות, מפקח מטעם הממשלה; מחוז ירושלים". השאלות – והתשובות – עוסקות במחלות סוסים, פרדות ובקר
↑  אפיאטרוס (שי-ישעיה גור), "הרופא הוטרינרי הראשון בארץ",  השדה, כרך י"ד, חוב' ט'-י', יוני 1934, עמ' 543
↑  נוסד ב-1908 בירושלים על ידי ג'וּרג'י חביב חנאניא והופעתו חדלה ב-1914, בפרוץ מלחמת-העולם הראשונה
↑  אריה שושן, "הסולטן והרופא הווטרינרי היהודי", מקורות רפואה, הוצאת שושנים, 1979, עמ' 181–183
↑  אפיאטרוס, עמ' 543
↑  
Sir Geoffrey Furlonge, Palestine is my country – the story of Musa Alami, John Murray Publishers Ltd, London, 1969 ,Chapter 5 (Return to Palestine) p. 67
↑  א' שמשוני, "הראשונים: פרק בהיסטוריה של הרפואה הווטרינרית בישראל", רפואה וטרינרית, כרך 66 (3), אלול תשע"א, 2011, עמ' 5–9
↑  ש"י עגנון, "הסימן" (פרקים י"ט–כ"ג), בתוך: האש והעצים, שוקן 1962
↑  יהושע בן אריה, ירושלים היהודית החדשה בתקופת המנדט, זכרונות, בתים, אנשים, כרך ראשון, יד בן-צבי, תשע"ב 2011, עמ' 57, 66, 68
↑  ילקוט הפרסומים, י"ב בטבת תשל"ד (6 בינואר 1974), עמ' 7
↑  אריה שושן, "הסולטן והרופא הווטרינרי היהודי", מקורות רפואה, רחובות, הוצאת שושנים, 1979, עמ' 183
↑  בתוכנית הרדיו "בית הוריי" (רשת א', ערכה והגישה: רעיה אדמוני) ששודרה לראשונה ביום שישי 21 בספטמבר 2012 (בשעה 07:00; ובשידור חוזר – ביום שבת 29 בספטמבר 2012 בשעה 17:00), העלה יורם נחמיאס, נכדו הבכור של ד"ר שם-טוב, זכרונות על סבו. בין היתר סיפר על אודות התייעצותו של ש"י עגנון בשכנו ד"ר שם-טוב בנוגע לסימני מחלת הכלבת ומהלכיה, וזאת בעת כתיבת "תמול שלשום" ובהקשר לכלב בלק, גיבור הספר
↑  יוסף שם-טוב באתר GRAVEZ
ד"ר יוסף שם-טוב מזריק נסיוב לפרה בכפר סילואן, 1904
יוטיוב מיוזיק

| --- | --- |

 מפתח:  יוטיוב
 מחזור חיים:  12 בנובמבר 2015 – הווה (9 שנים)
 מערכת הפעלה:  אנדרואיד, iOS
 music.youtube.com
 
יוטיוב מיוזיק (באנגלית: YouTube Music) הוא שירות הזרמת מוזיקה מבית יוטיוב שבשליטת גוגל. השירות מציע הזרמת מדיה, מאפשר למשתמשים לחפש שירים המחולקים לפי ז'אנר, פלייליסטים והמלצות. השירות מציע גם מסלול פרימיום בתשלום, שמאפשר האזנה ללא פרסומות, הפעלה ברקע והורדת שירים להאזנה אופליין. ההטבות מוצעות גם למנויי Google Play Music ויוטיוב פרימיום. נכון לספטמבר 2019 השירות זמין ב-94 מדינות (כולל ישראל).
היסטוריה

אפליקציית המוזיקה יוטיוב מיוזיק הוכרזה לראשונה באוגוסט 2014, אז נמסר כי תהיה זמינה עם כ-20 מיליון שירים וסרטונים במחיר של 10 דולר לחודש.
היא הושקה באוקטובר 2015, והייתה זמינה להורדה חודש לאחר מכן; היא שוחררה לצד YouTube Red, שירות מנויים גדול יותר שמכסה את כל התוכן של יוטיוב, כולל אפליקציית המוזיקה. אף על פי שהשירות היה דומה במהותו לגוגל פליי מיוזיק, הוא יועד למשתמשים שצורכים מוזיקה בעיקר דרך יוטיוב.
ב-17 במאי 2018 הכריזה יוטיוב על גרסה חדשה לשירות, כולל נגן זמין בדפדפן, עיצוב חדש ליישומון המובייל, המלצות דינמיות יותר ושימוש בטכנולוגיית הבינה המלאכותית של גוגל לחיפוש שירים לפי מילותיהם. בנוסף, השירות הפך לעצמאי כך שאפשר לרכוש מינוי רק לו (מה שהפך אותו למתחרה ישיר של ספוטיפיי ואפל מיוזיק), והציע הזרמת שירים ברקע. הוא תומחר ב-9.99 דולר לחודש; במקביל, מחיר יוטיוב פרימיום עלה ל-11.99 דולר למנויים חדשים.
ב-11 בספטמבר 2019 הושק השירות יחד עם יוטיוב פרימיום בישראל.
תכונות

התוכן בשירות כולל הופעות רבות של זמרים, וכל מה שמסווג כמוזיקה וזמין ביוטיוב.
בתחילה פעל השירות לצד Google Play Music הוותיק יותר, אך מנהל המוצר בגוגל אליאס רומן הודיע כי משתמשי Google Play Music יועברו ליוטיוב מיוזיק, המעבר התרחש בהדרגה במהלך שנת 2020, עד לסגירת Google Play Music בסוף אותה שנה.
ב-18 באפריל 2019 הפך השירות לזמין על גבי פלטפורמת Google Home עם השמעת פרסומות לאנשים לא רשומים.
תכונות > מסלולים

| מסלול | מחיר | אופליין | פרסומות | השמעה ברקע | מספר חשבונות | זמינות בישראל |
| --- | --- | --- | --- | --- | --- | --- |
| חינמי | חינם | לא זמין | כן | לא זמין | 1 | כן |
| פרמיום סטודנט | 4.99$ | זמין | ללא | זמין | 1 | לא |
| פרמיום | 9.99$ | זמין | ללא | זמין | 1 | כן |
| פרמיום משפחה | 14.99$ | זמין | ללא | לא זמין | 6 | לא |
הערות שוליים

↑  https://support.google.com/youtube/answer/6307365?hl=en#zippy=%2Cpremium-memberships-available-locations
↑  הגרדיאן, YouTube Music Key: כ-20 מיליון שירים וסרטונים ב-10 דולר לחודש, באתר הארץ, 20 באוגוסט 2014
↑  RED DAWN, The Verge
↑  YouTube Music isn't perfect, but it's still heaven for music nerds, engadget
↑  אושרית גן-אל, ‏הקרב על האוזניים: יוטיוב תשיק שירות מתחרה לספוטיפיי, באתר גלובס, 17 במאי 2018
↑  יסמין יבלונקו, ‏התחרות, הפיצ'רים והמחיר: כל מה שצריך לדעת על יוטיוב מיוזיק ויוטיוב פרימיום, שמושקות היום בישראל, באתר גלובס, 11 בספטמבר 2019
נופר וחש, ‏יוטיוב השיקה שירות מוזיקה חדש בישראל: כל הפרטים, באתר "Time Out ישראל", 11 בספטמבר 2019
↑  Alison DeNisco Rayome, Google Play Music is shutting down this month. Here's how to transfer to YouTube Music, CNET (באנגלית)
| שירותי מוזיקה דיגיטליים |
| --- | --- | --- |
| שירותים פעילים | Anghami • אפל מיוזיק • בנדקמפ • ביטפורט • בליפ.קום • בומפליי מיוזיק • CD Baby •‏ דיגיטלי אימפורטד • דיטו מיוזיק • דיג'יי-שופ • הופלה • אייסקאסט • iHeartRadio •‏ חנות האייטונס • ג'מנדו • ג'ונו רקורדס • לייב-365 • LiveXLive (Slacker) •‏ מגנטון • מלון • מיקסקלאוד • מוב • מיוזיק גלו • נימביט • NoiseTrade •‏ ONErpm •‏ פנדורה • פפטארי • קובוז • רדיו.קום • רוק-מיי-ראן •‏ רוקסי • ספינלט • ספוטיפיי • סאונדקלאוד •‏ יאנדקס. מוזיקה • טיידל • אמזון מיוזיק • ‏Last.fm • שזאם • דיזר • יוטיוב מיוזיק • eSound |  |
| שירותים לא פעילים | בלאקברי וורלד • גוגל פליי מיוזיק • גרובשרק • קאזה • רדיו |  |
| --- | --- |
בקרת זהויות :  MusicBrainz: 3c7f6160-93b2-4c9c-acf8-749a45e4a778
כ"ז בתמוז

כ"ז בתמוז הוא היום העשרים ושבעה בחודש העשירי 
בשנה העברית, למניין החודשים מתשרי, והיום העשרים ושבעה בחודש הרביעי 
למניין החודשים מניסן. כ"ז בתמוז לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז" ואף פעם אין בו קריאת התורה.
חגים ומועדים

ימי בין המצרים
אירועים היסטוריים

ד'תתס"א – הפעם הראשונה שתקופת שמואל נפלה בתאריך זה
ה'רי"ג – עלילת חילול לחם הקודש בברסלאו: הועלו על המוקד 41 מיהודי הקהילה על קידוש השם
ה'תשפ"א – יצחק הרצוג החל לכהן כנשיא המדינה, יומיים לפני המועד הרשמי.
נולדו

ה'תר"ס – יצחק אבינרי, בלשן עברי. נולד בפאלסיקוב שבאוקראינה (נפטר ב-ה'תשל"ז)
ה'תשכ"א – אופיר פינס-פז, חבר הכנסת ושר מטעם מפלגת העבודה
נפטרו

ה'תש"ח – זהרה לביטוב, לוחמת בפלמ"ח וטייסת בחיל האוויר, שמטוסה התרסק. (נולדה בה'תרפ"ח)
ה'תשל"ט – הרב שמואל רוזובסקי, ראש ישיבת פוניבז'. (נולד בה'תרע"ג)
ה'תש"ן – הרב יו"ט עהרליך, מלחין ומשורר ביידיש הוציא 36 תקליטים. (נולד בה'תרע"ה)
ה'תש"ע – הרב יהודה עמיטל, ראש ישיבת הר עציון, מייסד מפלגת מימד ושר בממשלת ישראל העשרים ושש. (נולד בה'תרפ"ה)
ה'תשע"א – הרב אלעזר אבוחצירה, נכדו של המקובל הבבא סאלי, נרצח על ידי מתנקש. (נולד בה'תש"ח)
כ"ו בתמוז – כ"ח בתמוז
תמוז
יום טוב עהרליך
כיבוי אורות (סרט, 2016)

| --- | --- |
פוסטר הסרט בישראל
פוסטר הסרט בישראל
 מבוסס על:  סרט קצר באותו השם מאת דייוויד פ. סנדברג
 בימוי:  דייוויד פ. סנדברג
 הופק בידי:  ג'יימס ואן לורנס גריי אריק הייסנר
 תסריט:  אריק הייסנר
 עריכה:  קירק מורי מייקל אלר
 שחקנים ראשיים:  מריה בלו טרסה פאלמר בילי ברק גבריאל בייטמן
 מוזיקה:  בנג'מין וולפיש
 צילום:  מארק ספייסר
 מדינה:  ארצות הברית
 חברת הפקה:  ניו ליין סינמה RatPac-Dune Entertainment אטומיק מונסטר הפקות
 חברה מפיצה:  אולפני האחים וורנר
 שיטת הפצה:  וידאו על פי דרישה 
 הקרנת בכורה:  8 ביוני 2016 (פסטיבל הסרטים בלוס אנג'לס) 22 ביולי 2016 (ארצות הברית)
 משך הקרנה:  81 דקות
 שפת הסרט:  אנגלית
 סוגה:  סרט אימה
 תקציב:  4.9 מיליון דולר
 הכנסות:  148.9 מיליון דולר
 הכנסות באתר מוג'ו:   newline0116
 www.lightsoutmovie.com
 דף הסרט ב־IMDb
 
כיבוי אורות (באנגלית: Lights Out) הוא סרט אימה על-טבעי אמריקאי משנת 2016 שבוים על ידי דייוויד פ. סנדברג (הסרט היה פרויקט הביכורים שלו בתור במאי) והופק על ידי לורנס גריי, ג'יימס ואן ואריק הייסנר (שגם כתב את התסריט). בסרט מככבים טרסה פאלמר, גבריאל בייטמן, בילי ברק ומריה בלו. הסרט מבוסס על סרט קצר באותו שם משנת 2013 אותו יצר סנדברג בכיכובה של השחקנית לוטה לוסטן.
עלילת הסרט עוקבת אחר אישה צעירה הנאלצת להתמודד עם טראומות עברה במטרה להגן על אחיה הקטן מפני ישות זדונית שקשורה בדרך מסתורית לאמם. צילומי הסרט החלו ביוני 2015 בלוס אנג'לס וסתיימו באוגוסט של אותה השנה.
הסרט הוצג בפסטיבל הסרטים של לוס אנג'לס והופץ בבתי הקולנוע בארצות הברית וקנדה ב-22 ביולי 2016 על ידי אולפני האחים וורנר. הסרט קיבל ביקורות טובות ממבקרים, כשרובן משבחות את הבימוי, המשחק התסריט, הצילום והמוזיקה בסרט. הסרט הרוויח 148 מיליון דולר כנגד 4.9 מיליון שהושקעו ביצירתו.
שחקנים

טרסה פאלמר – רבקה, בתה של סופי.
אמיה מילר – רבקה בצעירותה.
מריה בלו – סופי, אמם של רבקה ומרטין.
אמילי אלין לינד – סופי בצעירותה.
גבריאל בייטמן – מרטין, בנה של סופי ואחיה של רבקה.
אלכסנדר דיפרסיה – ברט, בן הזוג של רבקה.
בילי ברק – פול, בעלה של סופי, אביו של מרטין ואביה החורג של רבקה.
אליסיה ולה ביילי – דיאנה, רוח נקמנית וחברתה של סופי.
אווה סנטרל – דיאנה בצעירותה.
אנדי אושו – אמה, עובדת סוציאלית.
רולאנדו בויס – בריאן אנדרוז.
מריה ראסל – השוטרת גומז.
אליזבת' פאן – אחות בית ספר.
לוטה לוסטן – אסתר, העוזרת של פול (השחקנית גילמה גם את התפקיד הראשי בסרט הקצר עליו בוסס הסרט).
הפקה > פיתוח

הבמאי דייוויד פ. סנדברג, יחד עם אשתו לוטה לוסטן יצרו בתחילה סרט קצר במטרה להתחרות בעזרתו בתחרות של סרטים קצרים. אף על פי שהסרט לא זכה בתחרות, הוא הפך לוויראלי ומספר גדול של סוכנים בתעשיית הקולנוע פנו אל סנדברג. אחד הסוכנים היה לורנס גריי שהציע לסנדברג שהשניים ישתפו פעולה עם ג'יימס ואן במטרה לכתוב תסריט לסרט באורך המלא המבוסס על הסרט הקצר. אף על פי שוואן אהב את הסרט הקצר, היו לו ספקות בקשר לסרט באורך מלא וסנדברג כתב טריטמנט (רשימה של סצנות שמרכיבות את הסרט לפי הסדר) עבור הסרט המלא.
המעבר של סנדברג ולוסטן להוליווד עבור יצירת הסרט היה לא פשוט ולוסטן נאלצה להתפטר ממקום עבודתה. כשהגיעו להוליווד, השניים לא יכלו להשכיר דירה כיוון שלא החזיקו בדירוג אשראי אמריקני ונאלצו להתגורר בדירות Airbnb לתקופות של חודשים.
הפקה > ליהוק

ביוני 2015, גבריאל בייטמן וטרסה פאלמר לוהקו לסרט בתפקידים ראשיים. באותו החודש, מריה בלו לוהקה לסרט בתפקיד אם המשפחה יחד עם אלכסנדר דיפרסיה בתפקיד ברט, בן הזוג של רבקה, בילי ברק בתפקיד פול, אביו של מרטין ואליסיה ולה ביילי בתפקיד דיאנה, דמות האנטגוניסט בסרט.
הפקה > צילומים

צילומי הסרט החלו ביוני 2015 בלוס אנג'לס והושלמו באוגוסט של אותה השנה. סנדברג מעולם לא עבד עם צוות הסרטה או ביקר בסט צילומים קודם לכן ושאל עוזרת ההפקה "מתי מגיע השלב שבו צועקים אקשן?".
הפקה > אפקטים מיוחדים

אפקטים שגרמו לדמותה של ביילי (דיאנה) להופיע ולהיעלם במהירות בוצעו על מסך מפוצל בדומה ליצירת הסרט הקצר. סנדברג ציין "כשדיאנה נמצאת באותו הפריים ביחד עם דמות אחרת, משתמשים במסך מפוצל ואז מצלמים את הסצנה פעמיים: איתה ובלעדיה. מפעילים את המצלמה ביחד איתה, מכבים כשהיא הולכת ומדליקים שוב. זה באמת פשוט". סנדברג גם הכין רשימה של "מקורות אור" ובה דרכים שונות ליצירת אור, החל מפלאש של טלפון סלולרי ועד לירי של אקדח. בסצנה שדיאנה מופיעה בחדרה של רבקה, ג'יימס ואן הציע להשתמש בשלט נאון מבחוץ (מה שגרם לחדר לקבל תאורה אדומה) במקום אורות של רכב חולף.
סנדברג ביסס את דמותה של רבקה על נערה אמיתית שהכיר שסבלה מדיכאון ופגעה בעצמה, לכן לדמותה של רבקה יש חתכים על זרועותיה. בהמשך, פיתוח הסרט צמצם במעט את הריכוז בדיכאון ומחלות נפש והתמקד יותר באלמנטים על טבעיים לפיהם דיאנה הייתה אישה אמיתית שמתה והפכה לרוח נקמנית. ואן היה זה שהציע להפוך את דיאנה לרוח. ברט, בן זוגה של רבקה הפך למעין רוקיסט, אבל יותר אחראי ומחושב. טויסט נוסף שסנדברג הכניס היה שהחבר הדמיוני היה שייך לאם ולא לאחד הילדים.
הפקה > דאגות בקשר לסיום האובדני

לאחר שמבקרים צפו בסרט הם הביעו דאגה בקשר לסוף האובדני שבו (סופי יורה בעצמה למוות במטרה לעצור את דיאנה). סנדברג התראיין למגזין "The A.V Club" ואמר שהוא היה מאוד לחוץ בקשר לרעיון, ורצה להציג את העמדה שלו. סנדברג סיפר שבמקור הסרט היה אמור לעסוק בדיכאון, ממנו הוא סבל בעבר ושאחד מחבריו התאבד על רקע המחלה. דיאנה לא נכתבה כרוח רפאים בזמנו, אבל במהלך הפיתוח של הסרט, העלילה הציגה יותר אלמנטים של אימה מאשר של דיכאון ומחלות נפשיות. במקור, סנדברג צילם סוף אלטרנטיבי לסרט לפיו מרטין חווה דיכאון ודיאנה חוזרת בשנית לפני שהיא נהרגת לגמרי. קהל מבחן שצפה בסרט הצהיר שמותה של סופי היה לשווא.
הפצה

הופעת הבכורה של הסרט היה בפסטיבל הסרטים בלוס אנג'לס ב-8 ביוני 2016. בנוסף, הסרט הוקרן גם בכנס קומיקון ב-20 ביולי 2016. הסרט עלה לבתי הקולנוע בתאריך 22 ביולי 2016.
ביקורות

האתר Rotten Tomatoes העניק לסרט ציון של 76% טריות על סמך 180 ביקורות עם ציון משוקלל של 6.3/10.
האתר Metacritic העניק לסרט ציון של 58/100 על סמך 34 ביקורות.
סרט המשך

שבוע לאחר הצגת הבכורה של הסרט, אולפני האחים וורנר וניו ליין סינמה נתנו אור ירוק ליצירת סרט המשך. הייסנר וסנדברג יחזרו כדי לכתוב ולביים את הסרט בהתאמה יחד עם ואן וגריי כמפיקים.
נכון לשנת 2021, אין עדכון בנוגע לסרט ההמשך.
הערות שוליים

↑  How the horror short 'Lights Out' went from 3-minute film to Hollywood feature, Los Angeles Times, ‏27 במרץ 2016 (באנגלית)
↑  LIGHTS OUT Interview: Director David F. Sandberg & Lotta Losten on Journeying from Sweden to Hollywood & the Advantages of Technology for Emerging Filmmakers, Daily Dead, ‏22 ביולי 2016 (באנגלית)
↑  James Wan (@creepypuppet) on Instagram | Ghostarchive, ghostarchive.org
↑  r/horror - What Makes a Movie Scary?- Now You See It (באנגלית), נבדק ב-2022-08-04
↑  Lights Out director David Sandberg defends the ending of his horror hit, The A.V. Club, ‏30 ביולי 2016 (באנגלית)
↑  Anthony D'Alessandro, Anthony D'Alessandro, Warner Bros./New Line Turning On ‘Lights Out’ With Comic-Con Screening, Deadline, ‏19 ביולי 2016 (באנגלית)
↑  Anthony D'Alessandro, Anthony D'Alessandro, Guy Ritchie’s King Arthur Film Gallops To 2017; ‘Lights Out’ Set For Summer, Deadline, ‏21 בדצמבר 2015 (באנגלית)
↑  Why Lights Out 2 Still Hasn't Happened, ScreenRant, ‏20 במרץ 2020 (באנגלית)
בגרטיונובסק

| --- | --- |
סמל בגרטיונובסקסמל בגרטיונובסק

 מדינה:  רוסיה רוסיה
 אובלסטי:  מחוז קלינינגרד מחוז קלינינגרד
 תאריך ייסוד:  1325
 שטח:  10.7 קמ"ר
 גובה:  70 מטרים
 אוכלוסייה:  ‏
  ‑ בעיר:  6,379 (2023)
 קואורדינטות:  54°24′0″N 20°38′0″E﻿ / ﻿54.40000°N 20.63333°E﻿ / 54.40000; 20.63333
 אזור זמן:  UTC +3
 
  מפת מיקום  מפה מפורטת   (למפת רוסיה מוגדלת) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניבגרטיונובסק(למפת רוסיה רגילה) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניבגרטיונובסק(למפת מחוז קלינינגרד רגילה) קלינינגרד סובטסק צ'רניאחובסק בלטייסק גברדייסק זלנוגרדסק ליטא פולין הים הבלטי בגרטיונובסק(למפת מחוז קלינינגרד מוגדלת) קלינינגרד סובטסק צ'רניאחובסק בלטייסק גברדייסק זלנוגרדסק ליטא פולין הים הבלטי בגרטיונובסק  he tabBackground:;tabBorder:#aaa;defaultTab:0;
 
בגרטיונובסק (ברוסית: Багратионовск, עד שנת 1946 נקראה בשמה הגרמני "פרויסיש אילאו" Preußisch Eylau, בפולנית: Pruska Iława, בליטאית: Prūsų Ylava) היא עיר במובלעת הרוסית קלינינגרד, שמשמשת כמרכז המנהלי של ראיון בגרטיונובסקי. העיר שוכנת בחלק הדרומי של המובלעת, ליד הגבול עם פולין. בפאתי העיר נמצאת נקודת מעבר גבול בין רוסיה לפולין.
היסטוריה

בשנת 1325 הוקם במקום מבצר על ידי אנשי המסדר הטווטוני. כעבור כעשר שנים הוקם ליד המבצר כפר. במאה ה-15 המבצר החליף ידיים כמה פעמים. בשנת 1525, בעקבות מהפכה פרוטסטנטית, עבר המבצר לשליטת דוכסות פרוסיה. בשנת 1585 קיבלה פרויסיש אילאו זכויות של עיר. בשנים 1709 - 1711 מתו רבים מתושבי העיר במגפת דבר הבלוטות. בשנת 1758, במהלך מלחמת שבע השנים נכבשה פרוסיש אילאו על ידי צבא האימפריה הרוסית. הכיבוש הרוסי נמשך עד ל־1762. בפברואר 1807 נערך ליד העיר קרב אילאו, בין צבאו של נפוליאון לבין הכוח המאוחד של הצבא הרוסי והצבא הפרוסי. נפוליאון השתמש במבנה של בית המשפט של פרוסיש אילאו כמפקדה שלו.
בשנת 1819 הפכה העיר למרכז מנהלי. בשנת 1866 נבנתה בעיר תחנת רכבת וקו רכב חיבר בין לבין ערים אחרות בפרוסיה. בעיר נפתחה מכללה להכשרת מורים. במהלך מלחמת העולם הראשונה נכבשה העיר על ידי הצבא הרוסי ב־27 באוגוסט 1914, אך כבר ב-3 בספטמבר נסוג הצבא הרוסי מן העיר. בתקופת השלטון הנאצי הוקם בעיר בסיס הדרכה של ורמאכט להכשרת חיילים ליחידות תותחנים. בשנת 1939 התגוררו בעיר כ־7.5 אלף תושבים. לאחר פרוץ מלחמת העולם השנייה הוקם בקרבת העיר מחנה שבויים (שטאלאג 1A ). במחנה הוחזקו שבויים פולנים, בלגים וצרפתים. החל מיוני 1941 המחנה התחיל לקלוט גם את שבויים מהצבא האדום. פרויסיש אילאו נכבשה בידי הצבא האדום ב-10 בפברואר 1945. ביוני 1945 הועברה העיר לידי פולין, אך כעבור כמה חודשים היא עברה לידי ברית המועצות. בתום המלחמה גורשה כל האוכלוסייה הגרמנית ממנה ובמקומה הגיעו מתיישבים מכל רחבי ברית המועצות. ב-1946 הוחלף שמה בגרטיונובסק, על שמו של גנרל רוסי פיוטר בגרטיון (שהיה אחד ממפקדי הצבא הרוסי בקרב אילאו).
אוכלוסייה

אוכלוסיית בגרטיונובסק מנתה כ־4400 איש בשנת 1959, בשנת 1989 התגוררו בה כמעט 6,700 תושבים. מהתפרקות ברית המועצות ועד היום (2023) אוכלוסיית העיר נשארה פחות או יותר ללא שינוי - היא נעה בתחום בין 6 ל 7 אלף תושבים.
לפי מרשם האוכלוסין שנערך בשנת 2020 הזדהו 89% מתושבי העיר כרוסים, 1.7% - אוקראינים, 1.2% - בלארוסים ו1% - ארמנים. (יש לציין כי כ-5.2% מתושבי העיר סירבו לרשום את הלאום שלהם בטפסי הרמשם).
ערים תאומות

לניימן שלוש ערים תאומות:
גרמניה פרדן דר אלר (אנ'), גרמניה
פולין  ברטושיצה (אנ'), פולין
פולין  גורובו-אילבצקה (אנ'), פולין
פולין  יאנובה, פולין
הערות שוליים

↑  מפקד האוכלוסין של רוסיה ב-2020.
| --- | --- |
בקרת זהויות :  NLI: 987007530970305171  GND: 5058468-6  LCCN: n92061852  NKC: ge680992  VIAF: 156081397   WorldCat (עם VIAF): 156081397
סטארטרק: אל האינסוף

| --- | --- |

כרזת הסרט
 מבוסס על:  מסע בין כוכבים מאת ג'ין רודנברי
 בימוי:  ג'סטין לין 
 הופק בידי:  ג'יי ג'יי אברהמס בריאן בורק אלכס קורצמן רוברטו אורקי
 תסריט:  סיימון פג דאג ג'ונג יוצר: ג'ין רודנברי
 עריכה:  גרג או'דיארה   דילן הייסמית'
 שחקנים ראשיים:  כריס פיין זאכרי קווינטו קארל אורבן זואי סלדנה סיימון פג ג'ון צ'ו אנטון ילצ'ין אידריס אלבה סופיה בוטלה
 מוזיקה:  מייקל ג'אקינו
 צילום:  סטיבן פ. וינדון
 מדינה:  ארצות הברית ארצות הברית
 חברת הפקה:  Skydance Productions
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 20 ביולי 2016 (קומיק-קון) 22 ביולי 2016 ישראל 25 באוגוסט 2016
 משך הקרנה:  120 דקות
 שפת הסרט:  אנגלית
 סוגה:  סרט מדע בדיוני, סרט מתח, סרט הרפתקאות, סרט פעולה, סרט להט"בי 
 תקציב:  185 מיליון דולר
 הכנסות:  234 מיליון דולר
 הכנסות באתר מוג'ו:   startrek2016
 סרט קודם:  האויב בתוכנו - סטארטרק
 סרט הבא:  סרט מסע בין כוכבים שבוטל 
 תרגום לעברית:  מסע בין כוכבים: מעבר
 www.startrekmovie.com
 דף הסרט ב־IMDb
 
סטארטרק: אל האינסוף (באנגלית: Star Trek Beyond, תרגום חופשי: "מסע בין כוכבים: מעבר") הוא סרט מדע בדיוני ופעולה, שבוים על ידי ג'סטין לין לפי תסריט מאת סיימון פג ודאג ג'ונג, ובהפקת ג'יי ג'יי אברהמס. זהו הסרט ה-13 במספר בסדרת סרטי "מסע בין כוכבים" והשלישי והאחרון בציר הזמן החלופי הקרוי "ציר זמן קלווין" ומשמש כהמשכו הישיר של הסרט "האויב בתוכנו - סטארטרק" משנת 2013.
רוב אנשי צוות הסרט הקודם חזרו לשתף פעולה בסרט זה, למעט הבמאי והתסריטאים, כשאל כיסא הבימוי צורף ג'סטין לין וכתסריטאים צורפו השחקן סיימון פג ודאג ג'ונג. כריס פיין, זאכרי קווינטו, קארל אורבן, זואי סלדנה, אנטון ילצ'ין (באחד מתפקידיו האחרונים), סיימון פג, ג'ון צ'ו וברוס גרינווד חזרו לגלם את דמותם מהסרט הקודם, בתוספת אידריס אלבה וסופיה בוטלה לצוות השחקנים.
צילומי הסרט החלו בוונקובר, קנדה ב-25 ביוני 2015 לקראת צאת הסרט לאקרנים ב-22 ביולי 2016 בבתי קולנוע בארצות הברית ב-2D ,3D וIMAX 3D וב-25 באוגוסט 2016 בישראל באותם פורמטים, ובנוסף לכך ב-4DX. ב-1 ביולי 2016, אולפני סרטי פרמאונט הכריזו כי הסרט מוקדש לזכרו של אנטון ילצ'ין.
תקציר עלילת הסרט

לאחר שהשלימה שלוש מתוך חמש השנים של משימתה לחקור את החלל החיצון, ספינת החלל אנטרפרייז NCC-1701 תחת פיקודו של קפטן קירק (כריס פיין), מגיעה אל תחנת החלל יורקטאון. קירק שוקל לקבל על עצמו קידום לדרגת סגן-אדמירל ולפנות את מקומו כקפטן האנטרפרייז לסגנו, מר ספוק (זאכרי קווינטו), שבעצמו שוקל לפרוש מצי הכוכבים, לאחר שהוא מתבשר על מותו של ספוק פריים (לנרד נימוי).
אל תחנת החלל מגיעה החוצנית קאלארה (לידיה וילסון / שרה פולסברג), שטוענת כי ספינת החלל שלה התרסקה על כוכב הלכת אלתמיד, שנמצא בתוך ערפילית, באזור של החלל שעדיין לא ממופה. כאשר האנטרפרייז מגיעה למקום, הצוות מגלה כי מבצע ההצלה הוא למעשה מארב: נחיל עצום של ספינות קטנות תוקף את האנטרפרייז, אשר נקרעת לגזרים ומתרסקת על כוכב הלכת. קירק מורה לצוותו לנטוש את הספינה, אך סולו (ג'ון צ'ו), או'הורה (זואי סלדנה) ורוב אנשי הצוות נלכדים על ידי מי שהוביל את המתקפה - קראל (אידריס אלבה).
על פני השטח של כוכב הלכת, סקוטי (סיימון פג) חובר לג'יילה (סופיה בוטלה), שמובילה אותו אל ביתה, הממוקם בתוך שרידי ספינת החלל פרנקלין, שהתרסקה על הכוכב לפני כמאה שנים. אל השניים חוברים קירק וצ'כוב (אנטון ילצ'ין), ויחדיו הם מצליחים לאתר ולחלץ את ספוק הפצוע ואת ד"ר מק'קוי (קארל אורבן). קירק וצוותו מתכננים, ומאוחר יותר מוציאים אל הפועל, תוכנית לחילוץ אנשי הצוות השבויים ולהימלטות מהכוכב על סיפון הפרנקלין. סולו ואוהורה מגלים לקירק שברשותו של קראל כלי נשק ביולוגי עוצמתי, וכי בכוונתו להשמיד את תחנת החלל יורקטאון. הצוות מוצא דרך לשבש את מנגנון הניווט של צי הספינות של קראל, וקירק מתעמת פיזית עם קראל - שמתגלה להיות למעשה קפטן הפרנקלין בלתזר אדיסון - מביס אותו, ומציל את היורקטאון.
קירק וספוק מחליטים, בסופו של דבר, להישאר בתפקידם בצי הכוכבים; בהמלצתו של קירק, ג'יילה מתקבלת לאקדמיה של צי הכוכבים; הצוות חוגג לקירק את יום הולדתו, בעודם מביטים בתהליך בנייתה של ספינת החלל USS Enterprise (NCC-1701-A)‎ ומדקלמים (כל הדמויות) את מונולוג ה"היכן שאף אחד לא הלך מעולם"
שחקנים ודמויות

| שם השחקן | שם הדמות | אודות הדמות |
| --- | --- | --- |
| כריס פיין | קפטן קירק | קפטן ספינת החלל אנטרפרייז |
| זאכרי קווינטו | ספוק | הקצין הראשון וקצין המדע הראשי של ספינת החלל אנטרפרייז |
| קארל אורבן | ד"ר מק'קוי | קצין הרפואה הראשי של ספינת החלל אנטרפרייז |
| זואי סלדנה | אוהורה | קצינת התקשורת הראשית של ספינת החלל אנטרפרייז |
| סיימון פג | סקוטי | המהנדס הראשי של ספינת החלל אנטרפרייז |
| ג'ון צ'ו | סולו | הגאי על ספינת החלל אנטרפרייז |
| אנטון ילצ'ין | צ'כוב | הנווט הראשי של ספינת החלל אנטרפרייז |
| אידריס אלבה | קראל / קפטן בלתזר אדיסון | הנבל הראשי של הסרט ומפקד צבאי חייזרי חסר רחמים |
| סופיה בוטלה | ג'יילה | ניצולה על כוכב הלכת "אלטמיד" |
| ג'ו תסלים | מאנאס / אנדרסון לי | סגנו של קראל |
| לידיה וילסון / שרה פולסברג | קאלארה / ג'סיקה וולף | חיילת של קראל |
| דיפ רוי | קיסנר | עוזרו של סקוטי |
| מליסה רוקסבורו | סיל | קצינה זוטרה על האנטרפרייז |
| שוהרה אע'דאשלו | קומודור פריס | מפקדת תחנת החלל יורקטאון |
הפקה > פיתוח וליהוק

בריאיון לכלי התקשורת במהלך מסע השיווק לסרט "האויב בתוכנו - סטארטרק", ג'יי ג'יי אברהמס אישר כי כריס פיין וזאכרי קווינטו ישובו לגלם את תפקידיהם בסרט השלישי בסדרה, אך הוא עצמו ישתתף בהפקה כמפיק בלבד מאחר שבכוונתו לפנות את זמנו לצורך צילומי "מלחמת הכוכבים: הכוח מתעורר", אותו הוא מביים. בדצמבר 2014 חברת פרמאונט הודיעה כי הסרט ייצא לאקרנים ב-8 ביולי 2016, לציון 50 שנה למסע בין כוכבים. בספטמבר 2015 עודכן התאריך ל-22 ביולי.
בדצמבר 2013, אושר כי רוברט אורצי ישוב כתסריטאי. באפריל 2014 אף הצהיר כי ייתכן שגם יביים את הסרט אך לבסוף בדצמבר 2014 פורסם כי אדגר רייט יביים את הסרט השלישי בסדרה ולבסוף דווח שג'סטין לין יביים את הסרט. השחקן ויליאם שאטנר טען כי המפיק ג'י. ג'יי. אברהמס פנה אליו בבקשה ליטול חלק בצילומי מספר סצנות בסרט בתפקיד קפטן קירק המבוגר.
בינואר 2015 נשכר סיימון פג (שגילם את סקוטי המהנדס בסרטים הקודמים) לכתוב את התסריט יחד עם דאג ג'ונג. במרץ 2015 דווח כי אידריס אלבה נמצא במגעים ראשוניים לצורך ליהוקו לתפקיד הנבל בסרט. באפריל אותה שנה לוהקה סופיה בוטלה לתפקיד נשי בסרט. באפריל 2015 נחשף שם הסרט באנגלית Star Trek Beyond.